# data[].attributes.headline
Africa,hello! - проект, който свърза ученици от 3 континента, Светла Попова-ДГ"Звънче", гр.Шумен

# data[].attributes.subject
Africa,hello! - проект, който свърза ученици от 3 континента, Светла Попова-ДГ"Звънче", гр.Шумен

# data[].attributes.body
Един вълнуващ и полезен проект.  След неговото приключване децата от моята детска градина вече искаха да пътуват до Африка, знаеха по-добре английски език и работиха заедно със своите родители. Създадохме електронна говореща книга - буквите от английската азбука с представители на африканската флора и фауна. Можете да разгледате всички проектни дейности на адрес: https://live.etwinning.net/projects/project/115660 На снимката са нашите приятели от о.Реюнион:

# data[].attributes.headline
Елена Гьовчева - СОУ "Св. св. Кирил и Методий" -  гр. Асеновград.

# data[].attributes.subject
Елена Гьовчева - СОУ "Св. св. Кирил и Методий" -  гр. Асеновград.

# data[].attributes.body
Работя по  eTwinning проект, който включва много и различни уеб инструменти и интересни дейности.
"Welcome to my marvellous city" - (Asenovgrad )е международен проект с участници -ученици и учители от 12 страни. Всички ние имахме възможност да се запознаем с исторически и културни забележителности на нашите градове.Разменихме си сувенири,карти, писма и с тях организирахме изложби.беше много вълнуващо за учениците и за мен :) . С нетърпение очакваме следващия eTwinning проект.
We love eTwinning!

# data[].attributes.body
СОУ "Васил Левски", град Долни чифлик
Проектът е международен с участието на учители и ученици от България, Украйна, Румъния, Испания, Полша. Вълнуващо пътешествие от минало към настояще, свързано с проучване на облеклото на отделните народи. Един от най-запомнящите се моменти за моите ученици бе онлайн връзката с Украйна - усмивки, разговор, песни, танци, представяне на рисунки, презентации...

# data[].attributes.headline
Чудните истории на Хитър-Петровите цървули, ЦДГ "Чучулига"- гр. Русе

# data[].attributes.subject
Чудните истории на Хитър-Петровите цървули, ЦДГ "Чучулига"- гр. Русе

# data[].attributes.body
Децата от подготвителна група "Ян Бибиян"  станаха част от проект, свързан с ограмотяването. Героят Хитър Петър се превърна в стимул при преразказване на различни шеги и смешни истории, при измисляне на приказки, при развиване на фината моторика чрез илюстрирането им... Желанието да опознаят героя, ги направи артисти и те изнесоха пред  родители и педагози представлението  "Шарен свят" , основано на историите, разказани от Хитър Петър.
Същевременно чрез игри развихме уменията за звуков и сричков анализ на думи, за откриване на звуко-буквени съответствия.
Така, в края на учебната година, родителите с изненада откриха, че голяма част от децата, без да сме ги учили "да четат" , се опитват да прочетат надписи, кратки думи и изрази.
А междувременно си спечелихме и приятели - от Троян , Казанлък, Плевен... С общи усилия заедно направихме лапбук, който обиколи всички участници в проекта, за да добие накрая един интересен и необичаен вид - на книга, създадена от децата според техните виждания и желания, но с една обща цел - да се почувстваме част от историите на Хитър Петър.

# data[].attributes.headline
“Saying goodbye to the school year by getting to know each
other”, ЦДГ "Първи юни", гр. Г. Оряховица

# data[].attributes.subject
“Saying goodbye to the school year by getting to know each
other”, ЦДГ "Първи юни", гр. Г. Оряховица

# data[].attributes.body
Идеята на проекта бе в края на учебната година да се изградят лични и професионални контакти с колеги от други европейски страни, като по този начин ги привлечем като партньори в проекти през следващата учебна година.Проектът бе краткосрочен( 3 седмици) и за това време обменихме много снимки, рисунки, презентации, видео, електронни писма, а пътуваща пощенска картичка обиколи всички партньори.

Проектът участва и в национален конкурс, в който зае първо място.

# data[].attributes.headline
Приказки от старо време - 2016

# data[].attributes.subject
Приказки от старо време - 2016

# data[].attributes.body
Стефка Павлова,
ОДЗ "Бодра смяна", гр. Белене.
Проектът е свързан с насърчаване на четенето и създаване на интерес към книгата и приказките.
Три детски градини в страната се свързахме и изучавахме книга с български народни приказки.
След това всеки участник зададе по една загадка към останалите участници в проекта и 1 месец изучавахме съответната приказка.
Децата правеха илюстрации, оцветяваха принтирани илюстрации от приказката, попълвахме читателски дневник.
Изучавахме подходящи песни, организирахме срещи с родителите, на които те ни четяха приказки - Ден на приказката.
Проведохме и карнавал на приказните герои.
Децата от подготвителната група създадоха своя книга, която подариха на децата от първа група. На събитието прочетохме приказката. Големите деца дадоха съвети на малките как да общуват с книгите и да ги пазят.

# data[].attributes.headline
Ukraine - Natalia Grushko and my children

# data[].attributes.subject
Ukraine - Natalia Grushko and my children

# data[].attributes.headline
Искам да ти разкажа...

# data[].attributes.subject
Искам да ти разкажа...

# data[].attributes.body
Учениците от втори клас  започнаха да споделят писмено със свои връстници преживявания по време на празници или други занимания, прочетени книги и всичко каквото ги вълнува. Така те неусетно  затвърдяват получените знания и изграждат  умения за писане на собствен текст – писмо, съобщение, покана и съчинение по преживяване. Това  ги мотивира да пишат старателно и без грешки, да използват и възможностите на другите изкуства.
Чрез реализиране на проекта „Искам да ти разкажа …“ се насочи вниманието на деца, родители и общественост към значението на грамотността и популяризиране на четенето сред подрастващите. Децата  се научават да изразяват себе си, да споделят своите чувства и да общуват чрез рисуване, писане, четене на приказки, игри и др. интерактивни методи.

# data[].attributes.headline
Чудните истории на Хитър- Петровите цървули 2016 , СОУ "Васил Левски", Троян

# data[].attributes.subject
Чудните истории на Хитър- Петровите цървули 2016 , СОУ "Васил Левски", Троян

# data[].attributes.body
Учениците от Троян, Долни Чифлик, Видин, Плевен, Сливен, Русе и Пазарджик , участници в образователния eTwinning проект „Чудните истории на Хитър- Петровите цървули“, в началото на учебната 2015/2016 год. смело се отправиха на пътешествие в страната на книгите и преодоляха изпитанията, които остроумният герой от българските народни приказки Хитър Петър беше подготвил за тях в своята „умна“ торбичка. Те четоха, писаха, драматизираха, илюстрираха... В инициативите по проекта се включиха по- големи ученици, родители и библиотекари. Учителите използваха иновативни методи  за насърчаване на четенето. Дейностите по проекта бяха интегрирани в учебната програма и допринесоха за успешното постигане на целите на проекта- привличане вниманието на учители и родители върху проблема, свързан с грамотността и четенето; създаване на позитивно отношение към четенето и осъзнаване ролята на книгата като фактор за успех; сближаване на деца, учители и родители в тяхното общуване чрез четенето.
С въображението на учениците и усилията на техните учители беше създаден лапбук- работна тетрадка.